Дзе раней, да ўзнікнення органаў ЗАГС, рэгістраваліся шлюбы? У якіх выпадках яны былі дазволены альбо, наадварот, забаронены? Што такое грамадзянскі шлюб? Якім дакументам сёння рэгламентуюцца адносіны паміж мужам і жонкай?.. На гэтыя і многія іншыя пытанні даступна і падрабязна адказала начальнік аддзела Кацярына Аношка. Яна пазнаёміла ліцэістаў з гісторыяй інстытута шлюбу і расказала пра асноўныя адміністрацыйныя працэдуры (усяго іх 15), якія сёння выконваюць у ЗАГСе. Таксама юныя госці зазірнулі ў пакой, дзе размяшчаецца архіў. Дарэчы, у ім захоўваюцца дакументы, пачынаючы з 1944 года, і штогод архіўныя “запасы” папаўняюцца 2 тысячамі запісаў.